CELEX: 32021D0490
Language: fi
Date: 2021-03-12 00:00:00
Title: Euroopan keskuspankin päätös (EU) 2021/490, annettu 12 päivänä maaliskuuta 2021, vuosittaisten valvontamaksujen kokonaismäärästä vuonna 2020 (EKP/2021/8)

23.3.2021   
               
               
                  FI
               
               
                  Euroopan unionin virallinen lehti
               
               
                  L 101/107
               
            
         EUROOPAN KESKUSPANKIN PÄÄTÖS (EU) 2021/490,
         annettu 12 päivänä maaliskuuta 2021,
         vuosittaisten valvontamaksujen kokonaismäärästä vuonna 2020 (EKP/2021/8)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 30 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin asetuksen (EU) 2019/2155 (EKP/2019/37) (2), jolla muutetaan Euroopan keskuspankin asetusta (EU) N:o 1163/2014 (EKP/2014/41) (3), voimaantulon jälkeen Euroopan keskuspankki (EKP) ei enää edellytä vuosittaisten valvontamaksujen ennakkomaksua vuoden 2020 valvontamaksukaudesta alkaen. Maksut peritään vasta asianomaisen valvontamaksukauden päätyttyä, kun todelliset vuosikustannukset on määritetty.
                  
               
                     (2)
                  
                  
                     Asetuksen (EU) N:o 1163/2014 (EKP/2014/41) 5 artiklan 1 ja 2 kohdan mukaan valvottavilta yhteisöiltä perittävät vuosittaiset valvontamaksut lasketaan EKP:n vuosikustannusten perusteella. Vuosikustannusten määrä määritetään sellaisten vuosittaisten menojen määrän perusteella, jotka koostuvat EKP:lle valvontamaksukauden aikana koituneista valvontatehtäviin välittömästi tai välillisesti liittyvistä menoista.
                  
               
                     (3)
                  
                  
                     Jotta voitaisiin laskea merkittävien valvottavien yhteisöjen ja merkittävien valvottavien ryhmittymien sekä vähemmän merkittävien valvottavien yhteisöjen ja vähemmän merkittävien valvottavien ryhmittymien maksettavaksi tulevat valvontamaksut, vuosittaiset kulut olisi jaettava niiden kulujen perusteella, jotka kohdennetaan merkittävien valvottavien yhteisöjen ja merkittävien valvottavien ryhmittymien suoraa valvontaa hoitaville toimialoille sekä vähemmän merkittävien valvottavien yhteisöjen ja vähemmän merkittävien valvottavien ryhmittymien välillistä valvontaa hoitaville toimialoille, asetuksen (EU) N:o 1163/2014 (EKP/2014/41) 8 artiklan mukaisesti.
                  
               
                     (4)
                  
                  
                     Asetuksen (EU) N:o 1163/2014 (EKP/2014/41) 5 artiklan 3 kohdan mukaisesti vuosikustannuksia määritettäessä on otettava huomioon edellisiin valvontamaksukausiin liittyvät valvontamaksut, jotka eivät ole olleet perittävissä, mainitun asetuksen 14 artiklan nojalla saadut korot sekä tietyt muut 7 artiklan 3 kohdan mukaisesti mahdollisesti maksetut tai palautetut määrät. Asetuksen (EU) N:o 1163/2014 (EKP/2014/41) 17 a artiklassa säädettyjen valvontamaksukautta 2020 koskevien siirtymäjärjestelyjen mukaisesti valvontamaksukauden 2020 vuosikustannuksia määritettäessä otetaan huomioon valvontamaksukauden 2019 mahdollinen ali- tai ylijäämä, joka saadaan vähentämällä kyseisenä valvontamaksukautena perityistä arvioiduista vuosikustannuksista kyseisen valvontamaksukauden todelliset vuosikustannukset.
                  
               
                     (5)
                  
                  
                     Asetuksen (EU) N:o 1163/2014 (EKP/2014/41) 5 artiklan 4 kohdan mukaisesti neljän kuukauden kuluessa kunkin valvontamaksukauden päättymisen jälkeen EKP:n verkkosivuilla olisi kunkin valvottavien yhteisöjen ja valvottavien ryhmittymien luokan osalta julkaistava vuosittaisten valvontamaksujen kokonaismäärä kyseiseltä valvontamaksukaudelta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Määritelmät
            Tässä päätöksessä sovelletaan Euroopan keskuspankin asetuksessa (EU) N:o 468/2014 (EKP/2014/17) (4) ja asetuksessa (EU) N:o 1163/2014 (EKP/2014/41) olevia määritelmiä.
         
         
            2 artikla
            Vuosittaisten valvontamaksujen kokonaismäärä vuonna 2020
            
               1.   Vuosittaisten valvontamaksujen kokonaismäärä vuonna 2020 on 514 314 706 euroa, laskettuna liitteessä esitetyllä tavalla.
            
            
               2.   Kukin valvottavien yhteisöjen ja valvottavien ryhmittymien luokka maksaa vuosittaisten valvontamaksujen kokonaismäärän seuraavasti:
               
                           a)
                        
                        
                           merkittävät valvottavat yhteisöt ja merkittävät valvottavat ryhmittymät: 476 526 421 euroa;
                        
                     
                           b)
                        
                        
                           vähemmän merkittävät valvottavat yhteisöt ja vähemmän merkittävät valvottavat ryhmittymät: 37 788 285 euroa.
                        
                     
         
         
            3 artikla
            Voimaantulo
            Tämä päätös tulee voimaan viidentenä päivänä sen jälkeen, kun se on julkaistu Euroopan unionin virallisessa lehdessä.
            
         
         
            Tehty Frankfurt am Mainissa 12 maaliskuuta 2021.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 287, 29.10.2013, s. 63.
         
            (2)  Euroopan keskuspankin asetus (EU) 2019/2155, annettu 5 päivänä joulukuuta 2019, valvontamaksuista annetun asetuksen (EU) N:o 1163/2014 muuttamisesta (EKP/2019/37) (EUVL L 327, 17.12.2019, s. 70).
         
            (3)  Euroopan keskuspankin asetus (EU) No 1163/2014, annettu 22 päivänä lokakuuta 2014, valvontamaksuista (EKP/2014/41) (EUVL L 311, 31.10.2014, s. 23).
         
            (4)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).
      
      
         
            LIITE
            Vuosittaisten valvontamaksujen kokonaismäärän laskeminen vuodelle 2020
            
                        (EUROA)
                     
                  
                         
                     
                     
                        Merkittävät valvottavat yhteisöt ja merkittävät valvottavat ryhmittymät
                     
                     
                        Vähemmän merkittävät valvottavat yhteisöt ja vähemmän merkittävät valvottavat ryhmittymät
                     
                     
                        Yhteensä
                     
                  
                        
                           Todelliset vuosikustannukset vuonna 2020
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           Ylijäämä/alijäämä vuodelta 2019
                        
                     
                     
                        
                           -23 076 537 
                        
                     
                     
                        
                           1 082 290 
                        
                     
                     
                        
                           -21 994 246 
                        
                     
                  
                        
                           Asetuksen (EU) N:o 1163/2014 (EKP/2014/41) 5 artiklan 3 kohdan mukaisesti huomioon otettavat määrät
                        
                     
                     
                         
                     
                     
                         
                     
                     
                         
                     
                  
                        
                           Edellisiin valvontamaksukausiin liittyvät valvontamaksut, jotka eivät ole olleet perittävissä
                        
                     
                     
                         
                     
                     
                         
                     
                     
                         
                     
                  
                        
                           Edellä mainitun asetuksen 14 artiklan mukaisesti saadut korot
                        
                     
                     
                        -42 819 
                     
                     
                        -22 829 
                     
                     
                        -65 648 
                     
                  
                        
                           Edellä mainitun asetuksen 7 artiklan 3 kohdan mukaisesti saadut tai palautetut määrät
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           YHTEENSÄ
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (Pyöristyksistä johtuen yhteenlaskut eivät välttämättä täsmää.)